Valkyrien restaurant

Valkyrien restaurant, på folkemunne kalt «Valken» eller «Valka», er et tradisjonsrikt spisested i Valkyriegata på Majorstuen i Oslo. Det åpnet dørene 3. juli 1928 under navnet Valkyrjen Restaurant, med Ingvar Strand som bestyrer. Stedet omtales som en av Vestkantens få gjenværende brune kaféer. Det er kjent fra Elling-filmene, og har gitt navn til musikkgruppen Valkyrien Allstars.

Stedet sammenlignes med andre tradisjonsrike spisesteder i Oslo, som Schrøder og Dovrehallen. Valkyrien er en såkalt brun kafé som kjennetegnes av «tungt, brunt brunt interiør med båser og sofaer, enkle trebord». Lokalene ble ødelagt av brann 5. april 1972, men ble senere pusset opp og Valkyrien gjenåpnet.

Referanser 

Serveringssteder i Oslo
Majorstuen